LKL Snaiperio konkursas

**LKL „Snaiperio“ konkursas** – kasmetinis Lietuvos krepšinio lygos tritaškių metimo konkursas. Pradžioje rengtas kaip LKL „Žvaigždžių dienos“ dalis, vėliau – prieš Karaliaus Mindaugo taurės finalo varžybas.

Konkurso metu žaidėjas per 1 minutę turi išmesti po 5 kamuolius iš 5 skirtingų padėčių. Ties kiekviena pozicija metimui skirti 4 „paprasti“ (t. y., 1 taško vertės) kamuoliai ir vienas (spalvotas) kamuolys, vertas 2 taškų. Taigi, iš viso galima surinkti 30 taškų. Konkurse dalyvauja visų LKL komandų atstovai bei geriausias sezono tritaškininkas. Pradžioje žaidėjai kovoja dėl patekimo į pusfinalį. Jame – likę keturi dalyviai varžosi dėl patekimo į finalą. Jei kovoje dėl tolimesnio etapo keli varžovai surenka po vienodai taškų, tada tarp jų vyksta atskira trumpa serija iš 10-ies metimų (metimo pozicijas gali pasirinkti pats krepšininkas).

* Konkurso rekordas: **27** taškai (Andrius Šležas, 2009 m. pusfinalyje)
* Daugiausia kartų nugalėjo: Marius Runkauskas (2008, 2013, 2014 m.) ir Arvydas Macijauskas (2000, 2002, 2003 m.)

## Konkursų rezultatai

### 2026

2026 m. LKL snaiperių konkursas vyko vasario 21 d. Šiaulių arenoje, per Karaliaus Mindaugo taurės pusfinalius. Nugalėtoju tapo Gargždų „Gargždai“ žaidėjas Nojus Mineikis, finale įveikęs Klaipėdos „Neptūnas“ žaidėją Vitalijų Kozį.

* Jaunasis krepšininkas Zigmas Petraitis pateko laimėjęs neprofesionalams skirtą atranką – „Betsson Vieno šūvio“ konkursą.
*  Vitalijus Kozys ir Gantas Križnauskas I etape surinko po vienodą taškų skaičių, todėl vyko papildoma atranka. Pirmuoju bandymu abu surinko po 5 taškus, tad surengta pakartotinė atranka — Kozys pelnė 7 taškus, Križnauskas – 6. Į pusfinalį pateko Kozys.

### 2025
2025 m. LKL snaiperių konkursas vyko vasario 15 d. TwinsBet arenoje, tarp Karaliaus Mindaugo taurės pusfinalių rungtynių. Nugalėtoju tapo Utenos „Juventus“ žaidėjas Laurynas Beliauskas, sumetęs finale rekordinį 26 taškų skaičių.

*  Jaunasis krepšininkas Šarūnas Knyšius pateko laimėjęs neprofesionalams skirtą atranką – „Betsafe Vieno šūvio“ konkursą.

### 2024
2024 m. LKL snaiperių konkursas vyko vasario 18 d. Žalgirio arenoje, prieš Karaliaus Mindaugo taurės finalo rungtynes. Nugalėtoju tapo amerikietis Rašidas Sulaimonas iš Vilniaus „Wolves“, finale įveikęs Kėdainių „Nevėžio“ žaidėją Šoną Maknylą, nors tik po konkurso pastebėta, kad rezultatas turėjo būti lygus, todėl apdovanoti abu finalo dalyviai.

*  Jaunasis krepšininkas Edvinas Paulauskas pateko laimėjęs neprofesionalams skirtą atranką – „Betsafe Vieno šūvio“ konkursą.
*  Tik po konkurso pastebėta, kad R. Sulaimonas pelnė ne 18, o 16 taškų, ir serijos rezultatas iš tiesų buvo lygus. Š. Maknylui LKL įteikė tokios pat vertės prizą.

### 2023
2023 m. LKL snaiperių konkursas vyko vasario 19 d. Šiaulių arenoje, prieš Karaliaus Mindaugo taurės finalo rungtynes. Nugalėtoju tapo latvis Rihardas Kuksikas iš „Pieno žvaigždžių“, finale įveikęs „Juventus“ žaidėją Martyną Gecevičių, ir taip apgynė prieš metus laimėtą titulą.

*  Jaunasis krepšininkas Nojus Radžius pateko laimėjęs neprofesionalams skirtą atranką – „Betsafe Vieno šūvio“ konkursą.

### 2022
2022 m. LKL snaiperių konkursas vyko vasario 20 d. Vilniaus ASG arenoje, prieš Citadele Karaliaus Mindaugo taurės finalo rungtynes. Nugalėtoju tapo latvis Rihardas Kuksikas iš „Nevėžio“, finale įveikęs mėgėją Antaną Šegždą.

*  Krepšininkas mėgėjas Antanas Šegžda pateko laimėjęs neprofesionalams skirtą atranką.'''
*  Šegžda, Gecevičius ir Stankevičius žaidė papildomą atranką dėl 3–4 vietų, o vienodai taškų surinkę Gecevičius ir Stankevičius – dar vieną papildomą atranką.

### 2021
2021 m. LKL snaiperių konkursas vyko vasario 14 d. Panevėžio „Cido “arenoje, prieš Citadele Karaliaus Mindaugo taurės finalo rungtynes. Nugalėtoju tapo amerikietis Endriu Gaudelokas iš „Ryto“.

### 2020
2020 m. LKL snaiperių konkursas vyko vasario 16 d. Klaipėdos Švyturio arenoje, prieš Citadele Karaliaus Mindaugo taurės finalo rungtynes. Nugalėtoju tapo Osvaldas Olisevičius iš „Neptūno“.

* Broliai Lavrinovičiai dalyvavo kaip konkurso svečiai.

### 2019

2019 m. LKL snaiperių konkursas vyko vasario 17 d. Vilniaus „Siemens“ arenoje, prieš Karaliaus Mindaugo taurės finalo rungtynes. Konkursą laimėjo Martynas Gecevičius, atstovavęs „Prienų“ komandą.

* M. Lukauskiui suteiktas vardinis kvietimas, G. Radzevičiui – kaip taikliausiam lygos žaidėjui.

### 2018

2018 m. LKL snaiperių konkursas vyko vasario 18 d. Klaipėdos „Švyturio“ arenoje, prieš Karaliaus Mindaugo taurės finalo rungtynes. Konkursą laimėjo Mindaugas Lukauskis, atstovavęs Vilniaus „Lietuvos ryto“ komandą.

### 2017

2017 m. LKL snaiperių konkursas vyko vasario 19 d. Kauno „Žalgirio“ arenoje, prieš Karaliaus Mindaugo taurės finalo rungtynes. Konkursą laimėjo Arvydas Čepulis, atstovavęs „Šiaulius“.

*  T. Rinkūnas ir I. Vaitkus pirmame etape pasidalino 4–5 vietas, tad dėl kelialapio kovojo papildomoje serijoje, kurią 7:6 laimėjo Vaitkus.
*  Pusfinalyje I. Vaitkus ir S. Kulvietis dėl kelialapio į finalą kovojo papildomoje serijoje.

### 2016

2016 m. LKL snaiperių konkursas vyko vasario 21 d. Vilniaus „Siemens“ arenoje, prieš Karaliaus Mindaugo taurės finalo rungtynes. Konkursą laimėjo amerikietis Derikas Lou, atstovavęs „Pieno žvaigždes“.

### 2015

2015 m. LKL snaiperių konkursas vyko kovo 29 d. Vilniaus „Siemens“ arenoje, per LKL „Žvaigždžių dieną“. Konkursą laimėjo svečio teisėmis dalyvavusi moterų lygos žaidėja Ela Briedytė iš „Sūduvos-Mantingos“.

*  E. Briedytė pakviesta svečio teisėmis iš LMKL
*  Dėl kelialapio į pusfinalį R. Giedraitis ir Dž. Andresonas kovojo papildomoje serijoje
*  Dėl kelialapio į finalą R. Giedraitis ir M. Kazonas kovojo papildomoje serijoje

### 2014

2014 m. LKL snaiperių konkursas vyko kovo 2 d. Klaipėdos „Švyturio“ arenoje, per LKL „Žvaigždžių dieną“. Konkursą trečią kartą laimėjo Marius Runkauskas iš „Neptūno“.

### 2013

2013 m. LKL snaiperių konkursas vyko kovo 17 d. Šiaulių arenoje, per LKL „Žvaigždžių dieną“. Konkursą antrą kartą laimėjo Marius Runkauskas iš „Neptūno“.

### 2012

2012 m. LKL snaiperių konkursas vyko kovo 3 d. Klaipėdos „Švyturio“ arenoje, per LKL „Žvaigždžių dieną“. Konkursą laimėjo Žygimantas Šeštokas iš „Juventus“.

### 2011

2011 m. LKL snaiperių konkursas vyko kovo 12 d. Šiaulių arenoje, per LKL „Žvaigždžių dieną“. Konkursą laimėjo Edvinas Ruzgas iš „Šiaulių“.

*  E. Ruzgas ir T. Rinkevičius dėl vietos ketvirtfinalyje kovėsi tarpusavio serijoje.

### 2010

2010 m. LKL snaiperių konkursas vyko kovo 20 d. Panevėžio „Cido“ arenoje, per LKL „Žvaigždžių dieną“. Konkursą laimėjo amerikietis Derikas Lou iš „Šiaulių“.

*  D. Lou, M. Gecevičius ir A. Aleksandrovas, surinkę vienodai taškų, dėl 2 vietų ketvirtfinalyje kovėsi tarpusavio serijoje. M. Gecevičius iš tolimesnės kovos pasitraukė.

### 2009

2009 m. LKL snaiperių konkursas vyko vasario 21 d. Šiaulių arenoje, per LKL „Žvaigždžių dieną“. Konkursą antrą kartą laimėjo Marius Kasiulevičius iš „Neptūno“.

### 2008

2008 m. LKL snaiperių konkursas vyko vasario 23 d. Šiaulių arenoje, per LKL „Žvaigždžių dieną“. Konkursą laimėjo Marius Runkauskas iš „Neptūno“.

### 2007

2007 m. LKL snaiperių konkursas vyko vasario 24 d. Vilniaus „Siemens“ arenoje, per LKL „Žvaigždžių dieną“. Konkursą laimėjo Gytis Sirutavičius iš „Nevėžio“.

### 2006

2006 m. LKL snaiperių konkursas vyko vasario 25 d. Vilniaus „Siemens“ arenoje, per LKL „Žvaigždžių dieną“. Konkursą laimėjo Marius Kasiulevičius iš „Neptūno“.

*  M. Kasiulevičius ir A. Papučka dėl patekimo į finalą rungtyniavo atskiroje serijoje.

### 2005

2005 m. LKL snaiperių konkursas vyko vasario 26 d. Vilniaus „Siemens“ arenoje, per LKL „Žvaigždžių dieną“. Konkursą laimėjo Petras Šalvis iš „Neptūno“.

*  A. Čepulis, A. Šležas ir A. Papučka dėl patekimo į pusfinalį rungtyniavo atskiroje serijoje. A. Papučka iš tolimesnės kovos iškrito.

### 2004

2004 m. LKL snaiperių konkursas vyko vasario 28 d. Kauno sporto halėje, per LKL „Žvaigždžių dieną“. Konkursą laimėjo latvis Ainaras Bagatskis iš „Žalgirio“.

### 2003

2003 m. LKL snaiperių konkursas vyko kovo 1 d. Kauno sporto halėje, per LKL „Žvaigždžių dieną“. Konkursą trečią kartą laimėjo Arvydas Macijauskas iš „Lietuvos ryto“.

### 2002

2002 m. LKL snaiperių konkursas vyko kovo 2 d. Kauno sporto halėje, per LKL „Žvaigždžių dieną“. Konkursą antrą kartą laimėjo Arvydas Macijauskas iš „Lietuvos ryto“.

*  Dėl patekimo į pusfinalį papildomai kovojo net 5 krepšininkai, pradžioje surinkę po 18 taškų.
*  Dėl patekimo į finalą papildomai kovojo D. Slanina ir A. Mineikis.

### 1999–2001
* 2001 m. LKL snaiperių konkursas vyko kovo 17 d. Kauno sporto halėje, per LKL „Žvaigždžių dieną“. Konkursą laimėjo Donatas Slanina iš „Žalgirio“, finale nugalėjęs amerikietį Eriką Eliotą iš „Lietuvos ryto“.
* 2000 m. LKL snaiperių konkursas vyko Kauno sporto halėje, per LKL „Žvaigždžių dieną“. Konkursą laimėjo Arvydas Macijauskas iš „Lietuvos ryto“.
* 1999 m. LKL snaiperių konkursas vyko Kauno sporto halėje, per LKL „Žvaigždžių dieną“. Konkursą antrą kartą laimėjo Svajūnas Airošius iš „Neptūno“.

### 1998

1998 m. LKL snaiperių konkursas vyko vasario 14 d. Vilniaus sporto rūmuose, per LKL „Žvaigždžių dieną“. Konkursą laimėjo Arūnas Grigas iš „Alitos“.

### 1994–1997
* 1997 m. LKL snaiperių konkursas vyko Kauno sporto halėje, per LKL „Žvaigždžių dieną“. Konkursą laimėjo Svajūnas Airošius iš „Neptūno“.
* 1995 m. LKL snaiperių konkursas vyko Alytaus sporto salėje, per LKL „Žvaigždžių dieną“. Konkursą laimėjo kanadietis Džojus Vikeris iš Plungės „Olimpo“.
* 1994 m. LKL snaiperių konkursas vyko Aukštaitijos sporto rūmuose, per LKL „Žvaigždžių dieną“. Konkursą laimėjo amerikietis Ričardas Tomasas iš „Šilutės“, finale 18:16 pranokęs „Atleto“ puolėją Nerijų Zabarauską.

## Šaltiniai